Peter Mandelson

Gwleidydd o Loegr yw Peter Benjamin Mandelson, Arglwydd Mandelson (ganwyd 21 Hydref 1953). Roedd yn Aelod Seneddol dros Hartlepool o 1992 hyd 2004. Fel llefarydd "sbin" bu ganddo ran amlwg yn llywodraeth Tony Blair.

Daliodd Mandelson swyddi yn y Cabinet o dan Blair a Gordon Brown, cyn ymddiswyddo o'i sedd yn 2004.

Ei gysylltiad gydag Epstein
Ym mis Medi 2025, cafodd Mandelson ei ddiswyddo fel Llysgennad Prydain i'r Unol Daleithiau gan y Brif Weinidog, Keir Starmer, oherwydd ei gysylltiadau â Jeffrey Epstein. Roedd yn un o lysgenhadon Prydain a wasanaethodd am y cyfnod byrraf yn yr Unol Daleithiau mewn hanes.

Yn Ionawr a Chwefror 2026, daeth datblygiadau difrifol pellach ynglŷn â pherthynas Mandelson ag Epstein i'r amlwg yn dilyn rhyddhau dogfennau gan Adran Gyfiawnder yr Unol Daleithiau. Roedd y dogfennau'n cynnwys e-byst o gyfnod pan oedd Mandelson yn Ysgrifennydd Busnes y DU rhwng 2009 a 2010 a oedd yn awgrymu ei fod wedi rhannu gwybodaeth sensitif y llywodraeth â'r ariannwr euog, Jeffrey EpsteinCNN; Who is Peter Mandelson, and why have his Epstein ties shaken the British establishment?; cyhoeddwyd 5 Chwefror 2026; adalwyd 5 Chwefror 2026.. Yn ôl e-byst Mandelson at Epstein ym Mai 2010 fe ymddengys i Mandelson rybuddio Epstein ymlaen llaw am gynllun-achub (bailout) €500 biliwn i'r ewro. Dangosodd dogfennau bancio hefyd fod Epstein wedi gwneud taliadau o $75,000 i gyfrifon yn gysylltiedig â Mandelson a'i bartner (bellach ei ŵr) Reinaldo Avila da Silva rhwng 2003 a 2004ITV News; teitl: Peter Mandelson has 'no recollection' of receiving money disclosed in Epstein files; cyhoeddwyd 1 Chefror 2026; adalwyd 5 chwefror 2026.. Ar 3 Chwefror 2026, cyhoeddodd Heddlu Metropolitan eu bod wedi lansio ymchwiliad troseddol i honiadau o gamymddwyn mewn swydd gyhoeddus, ac ymddiswyddodd Mandelson o Dŷ'r Arglwyddi
NPR (National Public Radio); teitl: The U.K. investigates its ex-ambassador to the U.S. over alleged leaks to Epstein; cyhoeddwyd 3 Chwefror 2026; adalwyd 5 Chwefror 2026. ar yr un diwrnod. Dywedodd Prif Weinidog y Deyrnas Unedig, Keir Starmer fod Mandelson wedi "bradychu ein gwlad, ein senedd, a'm plaid".

Ar 23 Chwefror 2026, cafodd Mandelson ei arestio ar amheuaeth o gamymddwyn mewn swydd gyhoeddus.

Cyfeiriadau

Categori:Aelodau Cyfrin Gyngor y Deyrnas Unedig
Categori:Aelodau Seneddol y Deyrnas Unedig
Categori:Genedigaethau 1953
Categori:Gwleidyddion LHDT
Categori:Gwleidyddion yr 20fed ganrif o Loegr
Categori:Gwleidyddion yr 21ain ganrif o Loegr
Categori:Gwleidyddion y Blaid Lafur (DU)
Categori:Pobl o Lundain